**André Armand Vingt-Trois** (\* 7. november 1942, Paríž) je francúzsky rímskokatolícky kňaz, emeritný parížsky arcibiskup (2005-2017) a od roku 2007 kardinál.

Životopis
---------

André Vingt-Trois sa narodil v roku 1942 v 5. parížskom obvode. Po ukončení štúdia na lýceu Henricha IV. študoval od roku 1962 katolícku teológiu a filozofiu v kňazskom seminári svätého Sulpicia v Issy-les-Moulineaux. Štúdium prerušil v rokoch 1964-1965 kvôli základnej vojenskej službe, ktorú strávil v západnom Nemecku. Štúdiá ukončil licenciátom na Katolíckom inštitúte v Paríži.

28. júna 1969 mu udelil kardinál François Marty sviatosť kňazského svätenia a následne sa stal kaplánom vo farnosti Sainte-Jeanne de Chantal v 16. obvode. V roku 1974 bol menovaný riaditeľom seminára sv. Sulpicia a vyučoval tu morálnu teológiu a teológiu sviatosti. V roku 1981 sa parížskym arcibiskupom stal Jean-Marie Lustiger, ktorý Vingt-Troisa menoval generálnym vikárom arcidiecézy. Pápež Ján Pavol II. ho vymenoval 25. júna 1988 titulárnym biskupom a ustanovil ho pomocným biskupom v Paríži.

21. apríla 1999 bol menovaný arcibiskupom v Tours a 11. februára 2005 sa stal nástupcom kardinála Jeana Marie Lustigera v Parížskej arcidiecéze. Intronizácia prebehla 5. marca v katedrále Notre-Dame. Okrem toho bol 14. marca toho istého roku menovaný do čela ordinariátu pre veriacich byzantského rítu vo Francúzsku. 7. decembra 2017 pápež František prijal jeho rezignáciu z dôvodu dosiahnutého limitu veku a menoval novým parížskym arcibiskupom Michela Aupetita. Až do jeho intronizácie zostal Ving-Trois apoštolským administrátorom arcidiecézy.

Vingt-Trois bol 5. novembra 2007 v Lurdoch zvolený za prezidenta Francúzskej biskupskej konferencie, ktorým bol až do 30. júna 2013. 24. novembra 2007 ho prijal Benedikt XVI. ako kardinála-kňaza do kolégia kardinálov. V roku 2017 bol emeritováný z dôvodu dosiahnutia kánonického veku.

Pôsobenie v ďalších úradoch
---------------------------

### Rímska kúria

* 2002: člen Pápežskej rady pre rodinu 2007
* člen Kongregácia pre biskupov
* 2008: člen Pápežskej rady pre pastoráciu migrantov a ľudí mimo domova
* 2010: člen Kongregácie pre klérus
* člen druhého zvláštneho zhromaždenia Biskupskej synody pre Afriku (4. - 25. októbra 2009)

### Francúzska biskupská konferencia

* 1988-1997: člen stáleho výboru pre informácie a komunikáciu
* 1997-1999: člen stáleho výboru pre ekonomické záležitosti
* 1998-2005: predseda komisie pre rodinu
* od 2007: prezident Francúzskej biskupskej konferencie

Vyznamenanie
------------

* dôstojník  Rádu čestnej légie - Francúzsko, 30. decembra 2011
* dôstojník  Národného rádu za zásluhy - Francúzsko
* velkodůstojník  Národného poriadku Beninu - Benin, 18. októbra 2011

Referencie
----------

1. ↑   *Clément, René, (18 March 1913-17 March 1996), Officier de la Legion d'Honneur; Grand Officier, Ordre National du Mérite; Commandeur des Arts et des Lettres; film director*. [s.l.] : Oxford University Press. Dostupné online.
2. ↑   Décret N ° 2011-694 du 18 octobre 2011. *Secrètariat général du Gouvernement du Bénin*. Dostupné online [cit. 2020-05-17]. (po francúzsky)

Iné projekty
------------

Commons
* Spolupracuj na Commons Commons ponúka multimediálne súbory na tému **André Armand Vingt-Trois**

Zdroj
-----

*Tento článok je čiastočný alebo úplný preklad článku André Vingt-Trois na českej Wikipédii.*

Autoritné údaje: * BnF: 11928489w
* GND: 127333207
* ISNI: 0000 0001 2126 6420
* LCCN: n89651575
* VIAF: 32004208
* WorldCat: lccn-n89651575